stanford-oval/wikipedia huggingface dataset:
ล้วงลับตับแตก
รายละเอียดและลำดับรายการ

ก่อนที่จะเข้าสู่การแข่งขัน ดารารับเชิญทั้ง 3 คนกับพิธีกรจะพูดคุยในเรื่องราวต่าง ๆ ของรายการ ก่อนที่จะเข้าสู่การแข่งขัน สำหรับลำดับการแข่งขันจะมีลักษณะดังนี้
รายละเอียดและลำดับรายการ > ช่วงที่ 1 ใบ้บันลือโลก

ลักษณะของเกมคือ ให้ทีมพิธีกรและทีมแขกรับเชิญส่งตัวแทน 1 คนมาใบ้คำต่าง ๆ ภายในเวลา 1 นาที ส่วนดารา,พิธีกรอีก 2 คนที่เหลือ(พิธีกรอีก 1 คนจะไม่ได้เล่น)จะต้องทายคำที่ผู้ใบ้นั้นใบ้ (ซึ่งต่อมาได้เหลือผู้ทายเพียงคนเดียว) โดยคนที่ใบ้นั้น จะใบ้โดยมีอุปสรรคต่าง ๆ เพื่อให้เกิดความยากลำบากในการใบ้ ซึ่งผู้ที่เป็นคนใบ้ จะต้องใบ้พร้อมกับทำกับอุปสรรคที่เตรียมไว้ให้ ในการใบ้นั้นห้ามหลุดพูดคำๆนั้น, ใบ้โดยการเปลี่ยนภาษา(เช่นข้าวโพด-ป๊อบคอร์น) หรือการผวนคำที่ใบ้โดยเด็ดขาด ไม่เช่นนั้น คำๆนั้นจะฟาวล์ทันที ผู้ใบ้สามารถบอกข้ามได้ ทั้งสองทีมจะผลัดกันใบ้รอบละ 2 ครั้ง โดยที่รอบแรก คำละ 1 คะแนน และรอบ 2 คำละ 2 คะแนน ซึ่งอุปสรรคในการใบ้จะมี 2 อย่างต่อสัปดาห์ เมื่อรวมคะแนน ทีมใดมากกว่า จะเป็นฝ่ายชนะและได้ 1 คะแนนในรอบนี้
สำหรับตัวอุปสรรคนั้น ซึ่งเป็นตัวที่ทำให้คนใบ้จะต้องใบ้คำพร้อมกับอุปสรรค เช่น  การใบ้พร้อมกับกลิ้งบอลยักษ์ลงมา , การถูกผูกมัดที่แท่นแล้วโดนป้อนเฉาก๊วยไปใบ้คำไป , การใบ้คำโดยที่มีหมอนวดมาบีบนวด เป็นต้น  ทั้งนี้ตัวอุปสรรคหรือตัวถ่วงความสามารถในการใบ้คำทั้ง 2 รอบจะมีรูปแบบที่แตกต่างกันไปในทุก ๆ สัปดาห์
อย่างไรก็ตาม ตั้งแต่วันที่ 1 ตุลาคม 2552 อุปสรรคหรือตัวถ่วงความสามารถในการใบ้เหลือเพียงเทปละ 1 อย่าง และใช้เวลาในการใบ้เพิ่มขึ้นเป็น 90 วินาที (อย่างไรก็ดี ในบางเทปจะมีเวลาในการใบ้ 60 วินาทีแทน) โดยทั้ง 2 ทีมจะได้ใบ้คำทั้งหมด 10 คำ (ถึงแม้จะไม่มีการบอกจำนวนคำที่แน่นอน แต่หากนับดีๆ เมื่อมีผู้ที่ใบ้เกิดข้าม แล้วเล่นได้ถึง 10 คำ คำใบ้จะย้อนกลับมาที่คำที่ข้ามไป)
และตั้งแต่วันที่ 15 ตุลาคม 2552 การเก็บคะแนนนั้น หากฝ่ายดารารับเชิญชนะทีมพิธีกร จะได้รับลูกเหม็นนำโชค 1 ลูก หากทีมดารารับเชิญแพ้ทีมพิธีกรก็จะไม่ได้ลูกเหม็นนำโชคไป แต่ในกรณีที่ทีมดารารับเชิญได้คะแนนเท่ากับทีมพิธีกร ทั้งสองทีมจะต้องแข่งเกมตัดสินเพื่อหาผู้ชนะ และตัดสินว่าทีมดารารับเชิญจะได้ลูกเหม็นนำโชคหรือไม่ หากทีมดารารับเชิญชนะก็จะได้ลูกเหม็นนำโชคไป หากแพ้ก็จะไม่ได้ลูกเหม็นนำโชคเช่นกัน
รายละเอียดและลำดับรายการ > ช่วงที่ 2 รถไฟรัก

ในช่วงนี้ ทางรายการจะเชิญผู้ชมทางบ้านที่กำลังจะบอกรักให้แก่ผู้ที่ต้องการบอกรัก โดยจะมีพิธีกรพิเศษคือลุงพันที่ทำหน้าที่เป็น นายสถานีโดยทำหน้าที่ดำเนินรายการในส่วนนี้ ทางรายการจะบอกประวัติทั้งฝ่ายบอกรักและฝ่ายถูกบอกรักจากผู้ชมทางบ้าน โดยเริ่มจาก ฝ่ายถูกบอกรักก่อน และตามด้วยฝ่ายบอกรัก ซึ่งฝ่ายที่บอกรัก จะต้องมานั่งรถไฟ และให้ฝ่ายที่ถูกบอกรักจะยืนอยู่ที่ปลายรางรถไฟ โดยมีหน้าที่ตัดสินใจว่าจะรับรักกับฝ่ายบอกรักหรือไม่ โดยฝ่ายบอกรักจะพยายามบอกความในใจที่มีทั้งหมดในเวลา 1 นาที (ช่วงที่รถไฟออกมาจากอุโมงค์จนจอดที่ทางแยก) ส่วนฝ่ายถูกบอกรักจะมีคันโยกให้เลือกสับไปทาง YES กับ NO ถ้าฝ่ายถูกบอกรัก ต้องการที่จะรับรัก จะโยกไปที่ YES (รถไฟของฝ่ายบอกรักก็จะหยุดมาที่ฝ่ายถูกบอกรักปลายทาง) แต่ถ้าปฏิเสธรัก จะโยกไปที่ NO (รถไฟของฝ่ายบอกรักก็จะเลี้ยวออกไปจากรายการทันที)
ในกรณีที่ฝ่ายถูกบอกรักสับคันโยกไปทาง YES ทั้งฝ่ายบอกรัก และฝ่ายถูกบอกรักจะได้รับรางวัลเป็นแพ็กเก็จถ่ายภาพคู่ที่ Wedding Castle Studio,บัตรล่องเรือและรับประทานอาหาร และบัตรชมภาพยนตร์
ในส่วนของการแข่งขัน ทีมดารารับเชิญจะต้องทายว่า ฝ่ายถูกบอกรักจะสับคันโยกไปที่ YES หรือ NO ถ้าทีมดารารับเชิญตอบถูกได้ 1 คะแนนและทีมดารารับเชิญตอบผิด 1 คะแนนไปตกกับทีมพิธีกรทันที
แต่ตั้งแต่วันที่ 15 ตุลาคม 2552 หากทีมดารารับเชิญตอบถูกรับลูกเหม็นนำโชค 1 ลูก หากตอบผิดก็จะไม่ได้ลูกเหม็นนำโชคไป
รายละเอียดและลำดับรายการ > ช่วงที่ 3 ช่วงตัดสิน (ลูกเหม็นนำโชค)

ทีมดารารับเชิญจะเลือกแผ่นป้ายตัดสินคะแนน ซึ่งคะแนนที่ได้จากการแข่งขันจะตัดสินจำนวนป้ายว่าจะเปิดกี่ป้าย โดยถ้าฝ่ายใดได้คะแนนจากทั้ง 2 เกม จะได้เปิด 2 แผ่นป้าย อีกทีมหนึ่งจะได้เลือก 1 แผ่นป้าย แต่ถ้าทั้งสองทีมชนะทีมละเกม จะมีสิทธิ์เลือกทีมละ 1 แผ่นป้าย โดยแผ่นป้ายป้ายทั้งหมด 12 แผ่นป้าย มีแผ่นป้าย 0-9 อย่างละ 1 ป้าย แผ่นป้ายโชคดีเป็นรูปใบหน้าคนยิ้มและแผ่นป้ายโชคร้ายเป็นรูปหัวกะโหลกอย่างละ 1 แผ่นป้าย ทีมดารารับเชิญจะต้องเลือกแผ่นป้าย ให้ทีมพิธีกรก่อนแล้วค่อยเลือกให้ทีมตัวเอง (ยกเว้นในกรณีที่พิธีกรได้เลือก 2 แผ่นป้าย ทีมดารารับเชิญจะต้องเลือกให้ตัวเองก่อน)
วิธีการตัดสินคือ ฝ่ายใดได้คะแนนมากกว่าจะได้มิสิทธิ์เป็นฝ่ายเลือกล้วงลับฝ่ายตรงข้ามหรือฝ่ายตัวเอง อีกกรณีหนึ่ง ถ้าฝ่ายใดได้รูปโชคดี จะเป็นฝ่ายชนะและสามารถเลือกล้วงลับฝ่ายตรงข้ามหรือฝ่ายตัวเองได้ แต่ในทางกลับกัน ถ้าเจอป้ายโชคร้าย จะเป็นฝ่ายแพ้ไป อีกฝ่ายจะมีสิทธิ์เลือกล้วงลับฝ่ายตรงข้ามหรือฝ่ายตัวเองได้ โดยเลือกใครคนหนึ่งหรือทั้งสามคนมาล้วงความลับ
ในกรณีที่ได้เลือกสองแผ่นป้าย หากเป็นป้ายคะแนนทั้งสองใบ จะทำการรวมคะแนนของทั้งสองป้ายเพื่อสู้กับป้ายคะแนนแผ่นเดียวของทีมตรงข้าม (หากเปิดได้คะแนนรวมเท่ากับแผ่นป้ายเดียวของทีมตรงข้าม จะถือว่าทีมที่เปิดสองแผ่นชนะไป) แต่ถ้าเปิดสองแผ่นป้ายแล้ว แผ่นแรกเจอโชคดีหรือโชคร้าย จะถือว่าจบเกมแล้วให้ตัดสินผลจากป้ายนั้นเลย (เช่นแผ่นแรกเป็นโชคร้ายจะแพ้ทันที แม้แผ่นต่อมาจะเป็นโชคดีก็ตาม)
ตั้งแต่วันที่ 15 ตุลาคม 2552 จะใช้วิธีตัดสินจากการสะสมลูกเหม็นนำโชคของทีมดารารับเชิญโดยการเล่นเกมใน 2 รอบ ทั้งรอบใบ้บันลือโลกและรอบรถไฟรักนั้น จะนำมาสู่การตัดสินว่าทีมใดจะถูกล้วงลับโดยการตีลูกเหม็นนำโชค ซึ่งมีวิธีการตัดสินดังนี้
กรณีสะสมลูกเหม็นนำโชคได้ ให้ดารารับเชิญ 1 คนมาตีลูกเหม็นนำโชคให้แตก
หากตีแตก ทีมดารารับเชิญจะมีสิทธิ์เลือกล้วงลับทีมพิธีกร หรือล้วงลับตัวเองก็ได้
หากตีไม่แตก ทีมดารารับเชิญจะถูกล้วงลับทันที
กรณีที่ไม่สามารถสะสมลูกเหม็นได้เลย ทีมดารารับเชิญจะถูกล้วงลับทันทีเช่นกัน
รายละเอียดและลำดับรายการ > ช่วงที่ 4 ล้วงลับตับแตก

ช่วงนี้ ผู้ที่ถูกล้วงลับจะต้องมานั่งอยู่บนเครื่องจับเท็จ ซึ่งจะมีโปรแกรมวัดการเต้นของหัวใจ, ชีพจร และลมหายใจ โดยมีกล้องจับลักษณะท่าทางของผู้ที่ถูกล้วงลับ นอกจากนี้ ยังจะมีผู้เชี่ยวชาญในทางด้านการจับเท็จทั้ง 3 ท่านมาเป็นผู้ตัดสินด้วย สำหรับการล้วงลับนั้น ทางรายการจะมีคำถามล้วงลับ 3 คำถาม ในแต่ละคำถามจะมีดาราคนหนึ่ง มาพูดเรื่องความลับว่า ผู้ที่ถูกล้วงลับมีความลับแบบนี้จริงหรือไม่ โดยที่ผู้ที่ถูกล้วงลับจะต้องตัดสินใจว่าจะตอบอย่างไรโดยไม่ให้จับเท็จได้ หรือตอบคำถามจากผู้ที่ถามในแต่ละข้อ
เมื่อเสร็จสิ้นการตอบคำถามล้วงลับ ผู้เชี่ยวชาญทางด้านการจับเท็จทั้ง 3 ท่านจะทำการประเมินผลว่าจะให้ผ่านหรือไม่ผ่าน (การประเมินว่าจะผ่านหรือไม่ผ่านนั้น ขึ้นอยู่กับผลการจับเท็จของผู้ถูกล้วงลับแต่ละคน ถ้าผู้เชี่ยวชาญให้ผ่านหมดทั้ง 3 คน จะถือว่าผ่าน แต่ถ้ามีผู้ถูกล้วงลับอย่างน้อย 1 คนที่ไม่ผ่าน ก็จะถือว่าไม่ผ่านทั้งหมด)ถ้า "ไม่ผ่าน" จะเป็นฝ่ายที่ "ตับแตก" แต่ถ้า "ผ่าน" ฝ่ายตรงข้ามจะเป็นฝ่าย "ตับแตก" หลังจากนั้น ผู้เชี่ยวชาญทางด้านการจับเท็จแต่ละท่านจะให้ความเห็นและประเมินการตอบคำถามล้วงลับของผู้ถูกล้วงลับว่าสาเหตุใดถึงให้ผ่านหรือไม่ผ่าน ฝ่ายที่ตับแตก ซึ่งเป็นฝ่ายแพ้ จะต้องถูกลงโทษด้วย สิ่งต่าง ๆ ที่ทางรายการได้เตรียมไว้ให้ และลงโทษฝ่ายตับแตกทุกคน
ตั้งแต่เทปวันที่ 23 กรกฎาคมเป็นต้นมา คชาภา ตันเจริญ ได้เป็นพิธีกรประจำช่วงล้วงลับตับแตก โดยสาเหตุมาจากเทปวันที่ 16 กรกฎาคม ซึ่งในช่วงล้วงลับตักแตก นี้ คชาภา ได้ถูกพิธีกรให้เป็นผู้ถูกล้วงลับ ในระหว่างที่พิธีกรกำลังล้วงลับคำตอบอยู่นั้น คชาภาได้เอ่ยปากขอร้องอยากเป็นพิธีกรประจำช่วงล้วงลับตับแตก กลางรายการพร้อมกับเอ่ยปากที่จะไม่รับค่าตัวพิธีกร โดยสาเหตุส่วนหนึ่งมาจากรูปแบบเกมช่วงล้วงลับตับแตกเป็นที่น่าสนใจของคชาภา และประกอบกับคำท้าทายของกรรชัย ทำให้คชาภาได้เป็นพิธีกรประจำช่วงดังกล่าวในเทปต่อมา
รายละเอียดและลำดับรายการ > รอบสะสมเงินรางวัล

ดารารับเชิญทั้ง 3 คนจะมาทำการสะสมเงินรางวัลด้วยการเปิดแผ่นป้าย 10 แผ่นป้าย จะมีแผ่นป้ายงูเขียวกับตุ๊กแกอย่างละ 5 แผ่นป้าย กติกาการเล่นคือ ทีมดารารับเชิญเลือกแผ่นป้ายครั้งละ 1 ป้าย ป้ายแรกที่เปิดออกมาจะเป็นตัวตั้งในการเปิดป้ายต่อไปให้เหมือนกัน เช่น ถ้าป้ายแรกเปิดเจอ งูเขียว นั่นหมายความว่าจากนี้ไปจะต้องเปิดให้เจอ งูเขียว แต่ถ้าหากเปิดป้ายเจอรูปไม่เหมือนกัน เช่น ถ้าเริ่มที่งูเขียว และป้ายต่อไปเป็น ตุ๊กแก เกมจะยุติทันที และรับเงินรางวัลที่สะสมได้ ถ้าดารารับเชิญสามารถเปิดป้ายให้เหมือนกันติดต่อครบ 5 แผ่นป้าย จะได้รับรางวัลแจ็กพอต
สำหรับรอบสะสมเงินรางวัลนั้นเล่น 2 รอบ ซึ่งจะสะสมหลังจากเล่นเกมในรายการ (รอบใบ้บันลือโลก กับรอบรถไฟรัก) ในรอบแรก ป้ายละ 5,000 บาท ส่วนรอบที่สอง ป้ายละ 10,000 บาท ส่วนรางวัลแจ็กพอต รอบแรก 100,000 บาท และรอบที่สอง 200,000 บาท
และหลังจากที่แข่งขันกันมาทั้งหมดซึ่งผ่านรอบล้วงลับตับแตกแล้ว ทีมดารารับเชิญ จะมาเล่นรอบทวีคูณ โดยเลือก 1 ใน 9 แผ่นป้ายที่มีเลขทวีคูณอยู่คือ มีคูณ 1 (x1) และ คูณ 2 (x2) อย่างละ 4 แผ่นป้าย คูณ 3 (x3) อีก 1 ผ่านป้าย โดยที่ทีมดารารับเชิญจะต้องเลือก 1 แผ่นป้าย ไปคูณเงินรางวัลที่สะสมมาทั้ง 2 รอบ ถ้าเจอป้ายใด จะทวีคูณตามป้ายนั้น มีรางวัลแจ็คพอตสูงสุดถึง 900,000 บาท (ได้แจ๊คพอตจากรอบสะสมเงินรางวัลทั้งสองรอบแล้วคูณ 3) และต่ำสุดเพียง 15,000 บาท (เปิดได้เพียงแผ่นป้ายเดียวในรอบสะสมเงินรางวัลทั้งสองรอบแล้วคูณ 1)
อย่างไรก็ตามเมื่อวันที่ 15 ตุลาคม พ.ศ. 2552 รอบสะสมเงินรางวัลจะถูกเรียกว่ารอบ ยกกำลัง 3 โดยมีกติกาคือ มีแผ่นป้ายทั้งหมด 9 แผ่นป้าย ซึ่งจะมีเงินรางวัล 10,000 บาท 20,000 บาท และ 30,000 บาท อย่างละ 3 แผ่นป้าย ดารารับเชิญทั้ง 3 คนจะมีสิทธิ์ในการสะสมเงินรางวัลโดยการเปิดแผ่นป้ายทั้งหมด 3 แผ่นป้าย เปิดได้เท่าไหร่ก็รับเงินรางวัลตามที่สะสมได้ แต่ในกรณีที่เปิดแผ่นป้ายออกมาเหมือนกันทั้ง 3 แผ่นป้าย (คือเปิดได้ 10,000 บาททั้ง 3 แผ่นป้าย เปิดได้ 20,000 บาททั้ง 3 แผ่นป้าย หรือเปิดได้ 30,000 บาททั้ง 3 แผ่นป้าย) เงินรางวัลจะกลายเป็น 100,000 บาททันที รางวัลแจ็คพอตสูงสุด 100,000 บาท และต่ำสุดเพียง 40,000 บาท
วันที่ออกอากาศ > ปี 2554

| เทปที่ | วันที่ออกอากาศ | ดารารับเชิญ | ใบ้บันลือโลก | รถไฟรัก | ผู้ที่โดนล้วงลับ | ผลจากการล้วงลับ | บทลงโทษตับแตก |
| --- | --- | --- | --- | --- | --- | --- | --- |
| 73 | 6 มกราคม 2554 | เทปพิเศษ | เทปพิเศษ | เทปพิเศษ | เทปพิเศษ | เทปพิเศษ | เทปพิเศษ |
| 74 | 13 มกราคม 2554 | กพล ทองพลับ   บริบูรณ์ จันทร์เรือง   อภิษฎา เครือคงคา | --- | --- | ทีมแขกรับเชิญ (คนอวดผี)    กพล ทองพลับ   บริบูรณ์ จันทร์เรือง   อภิษฎา เครือคงคา   ทีมพิธีกร   กรรชัย กำเนิดพลอย   ปกฉัตร เทียมชัย   โก๊ะตี๋ อารามบอย   สุดารัตน์ บุตรพรม   คชาภา ตันเจริญ   ทีมงานรายการ   อ้วน (ผู้กำกับรายการ ล้วงลับตับแตก) | --- | --- |
| 75 | 20 มกราคม 2554 | จิตตริน กุลกัลยาดี (เจม หินกลิ้ง)   มารุต ชื่นชมบูรณ์ (อาร์ท)   ซีแนม สุนทร (ซีแนม) | เป่าแป้งใบ้คำ | NO | จามร ตันธนะศิริวงศ์ (เจม หินกลิ้ง)   มารุต ชื่นชมบูรณ์ (อาร์ท)   ซีแนม สุนทร (ซีแนม) | ไม่ผ่าน | ดับเทียนวันเกิดด้วยมือ |
| 76 | 27 มกราคม 2554 | ณัฏฐ์ เดชะปัญญา (ณัฐ)   สิตางศุ์ ปุณภพ (ปาย)   ฤกษ์ชัย พวงเพ็ชร์ (ยอร์ช) | นั่งชิงช้าใบ้คำ (โดยต้องคีบตุ๊กตาใส่กล่องที่กำหนดให้ตามจำนวนตุ๊กตาจะได้คะแนนคูณ2จากคะแนนที่ได้ต่อ1ตัว) | YES | ณัฏฐ์ เดชะปัญญา (ณัฐ)   สิตางศุ์ ปุณภพ (ปาย)   ฤกษ์ชัย พวงเพ็ชร์ (ยอร์ช) | ผ่าน | ดับไฟจากถังแก๊สด้วยนิ้วมือ |
| 77 | 3 กุมภาพันธ์ 2554 | เท่ง เถิดเทิง   ส้มเช้ง สามช่า   กำธร โพธิ์น้ำคำ (บูบู้) | ตะโกนใบ้คำ (ใบ้คำในระหว่างที่มีการประสานเสียง) | NO | เท่ง เถิดเทิง   ส้มเช้ง สามช่า   กำธร โพธิ์น้ำคำ (บูบู้) | -- | -- |
| 78 | 10 กุมภาพันธ์ 2554 | พิพัฒน์ ผึ้งทรัพย์ (ไข่มุก)    ภัทรา อธิราษฎร์กุล (จุ๊บ)    อภิชาติ นรเศรษฐาภรณ์ (เป็ด) | เต้นลีลาศใบ้คำ | NO | พิพัฒน์ ผึ้งทรัพย์ (ไข่มุก)   ภัทรา อธิราษฎร์กุล (จุ๊บ)   อภิชาติ นรเศรษฐาภรณ์ (เป็ด) | ไม่ผ่าน | ดื่มน้ำแช่ฟันปลอม |
| 79 | 17 กุมภาพันธ์ 2554 | โปงลางสะออน   แขกรับเชิญพิเศษ  ปัญญา นิรันดร์กุล (ตา)   สุริยัน สุจริตพลวงศ์ (หมอหยอง) | รับประทานอาหารใบ้คำ (รับประทานเพียงจานละ2-3จาน เมื่อทานจนหมดจะเห็นคำใบ้ ต้องใบ้คำระหว่างการเคี้ยวอาหาร) | YES | สุชาติ ตันเจริญ   นริศรา ชวาลตันพิพัทธ์ | -- | -- |
| 80 | 24 กุมภาพันธ์ 2554 | เทปอำลาฉากเก่าของรายการ | เทปอำลาฉากเก่าของรายการ | เทปอำลาฉากเก่าของรายการ | เทปอำลาฉากเก่าของรายการ | เทปอำลาฉากเก่าของรายการ | เทปอำลาฉากเก่าของรายการ |
ดูเพิ่ม

ล้วงลับ upLoad
แหล่งข้อมูลอื่น

รายการล้วงลับตับแตกของเวิร์คพอยท์ เก็บถาวร 2009-09-26 ที่ เวย์แบ็กแมชชีน
อุทุมพร ศิลาพันธ์

| อุทุมพร ศิลาพันธ์ |
| --- | --- |
เกิด: 1 พฤศจิกายน พ.ศ. 2500 (67 ปี)
คู่สมรส: เทียรี่ เมฆวัฒนา (2528–2545) สิริอร อร่ามวิทย์ (2553–2561)
บุตร: 2 คน
อาชีพ: นักแสดง
ปีที่แสดง: 2518–ปัจจุบัน
ผลงานเด่น: ปัทมา ธรรมคุณ (จิตรการ) / ปัทม์ – ขมิ้นกับปูน (2522) อรอินทร์ – เมียหลวง (2524) ม.ร.ว.หญิงอำไพโศภิณ (หญิงเล็ก) – สนิมสังคม (2525) สน – อาญารัก (2526)  สาวิตรี – เก้าอี้ขาวในห้องแดง (2527)  วัลวิภา (น้ำหวาน) – ไฟริษยา (2527)  เกลียวทอง (เกียว) – เรือมนุษย์ (2528)  นางหอม – เปรต (2529) นางสาวถึงใจ – นางเอก (2529) ม.ร.ว.สวรรยา – แต่ปางก่อน (2530) บัวริน - ไฟเสน่หา (2530)
โทรทัศน์ทองคำ: พ.ศ. 2549 − นักแสดงผู้ใช้ภาษาไทยดีเด่น  พ.ศ. 2566 –  รางวัลเกียรติยศคนทีวี
ThaiFilmDb
อุทุมพร ศิลาพันธ์ ชื่อเล่น จุ๋ม เกิดเมื่อวันที่ 1 พฤศจิกายน พ.ศ. 2500 เป็นนักแสดงชาวไทย เริ่มผลงานแสดงละครโทรทัศน์เรื่องแรกคือ แก้วนพเก้า (ของดาราฟิล์ม) ราวปี 2519 หลังจากรับบทนางเอกหลายปี จึงในผันมารับบทนางร้ายและนางรองบางเรื่อง ผลงานละครที่สร้างชื่อเช่น ทิวาหวาม ทางช่อง 5 ในปี 2521 ผลงานภาพยนตร์เรื่องแรก คือ ผึ้งแตกรัง (2525) ผลงานภาพยนตร์อื่น ๆ เช่น นักสืบฮาร์ต (2525), เลดี้ฝรั่งดอง (2527), รักของปรัศนีย์ (2527) ฯลฯ ปัจจุบันยังคงรับงานแสดงละครอย่างต่อเนื่องโดยรับบทแม่เป็นส่วนใหญ่
อุทุมพรเคยสมรสกับเทียรี่ เมฆวัฒนา นักร้องเพื่อชีวิตแห่งวงคาราบาว ที่อยู่กินกันมานานกว่า 17 ปี จนมีลูกด้วยกันทั้งสิ้น 2 คน คือ เจน เมขลา (ลูกสาว) และเมฆ เมฆวัฒนา (ลูกชาย) แต่ต่อมาได้หย่าร้างกัน จนกระทั่งในปี พ.ศ. 2553 อุทุมพรได้สมรสใหม่กับสิริอร อร่ามวิทย์ ซึ่งเป็นทอมที่ประเทศนิวซีแลนด์ ภายหลังได้เลิกรากัน
ผลงาน > ซีรีส์

| ปี | เรื่อง | บทบาท |
| --- | --- | --- |
| 2560 | Club Friday Celeb's Stories ตอน แย่งชิง | ศรัณยา |
| 2567 | ดอกเตอร์ไคลแมกซ์ ปุจฉาพาเสียว | กรพินธุ์ |
ผลงาน > ซิทคอม

2554 วิ้งค์เจ้าเสน่ห์ ช่อง 3
2558 รักร้อยพันยันจักรวาล ช่อง ไบรต์ทีวี
ผลงาน > ภาพยนตร์

2524 ผึ้งแตกรัง
2525 นักสืบฮาร์ด
2525 คุณย่าเซ็กซี่
2527 เลดี้ฝรั่งดอง
2527 รักของปรัศนีย์
2529 แม่ดอกรักเร่
2529 เสียงเพลงแห่งเสรีภาพ
2550 เพื่อน...กูรักมึงว่ะ
ผลงาน > ภาพยนตร์สั้น

2557 ไทยนิยม เรื่อง เจ้าชายป้อม
รางวัล

รางวัลโทรทัศน์ทองคำ ครั้งที่ 20 สาขานักแสดงผู้ใช้ภาษาไทยดีเด่น
รางวัลทีวีตุ๊กตาทองมหาชน (2523) สาขาผู้แสดงยอดนิยมที่ 1 ฝ่ายหญิง จากละคร ไม่เคยมีใครรักฉันจริง (ช่อง 5)
สถานีบางบำหรุ

สถานีบางบำหรุ (อังกฤษ: Bang Bamru Station; รหัสสถานี: RW05) เป็นสถานีรถไฟฟ้าในเส้นทางรถไฟฟ้าชานเมือง สายนครวิถี และยังเป็นสถานีของรถไฟทางไกลในเส้นทางสายใต้ ตั้งอยู่บนถนนสิรินธร ในพื้นที่แขวงบางพลัด เขตบางพลัด กรุงเทพมหานคร และตำบลวัดชลอ อำเภอบางกรวย จังหวัดนนทบุรี เปิดให้บริการเมื่อวันที่ 2 สิงหาคม พ.ศ. 2564
ที่ตั้ง

ถนนสิรินธร บริเวณซอยเลียบทางรถไฟ ในพื้นที่แขวงบางพลัด เขตบางพลัด กรุงเทพมหานคร และตำบลวัดชลอ อำเภอบางกรวย จังหวัดนนทบุรี โดยเป็นหนึ่งในสองสถานีในระบบรถไฟฟ้าสายสีแดง ที่ตั้งอยู่คาบเกี่ยวเขตการปกครองของกรุงเทพมหานครกับจังหวัดปริมณฑล (อีกสถานีหนึ่งคือสถานีพรมแดน ในเส้นทางส่วนต่อขยายหัวลำโพง-มหาชัย ของสายสีแดงเข้ม ซึ่งมีที่ตั้งคาบเกี่ยวระหว่างแขวงแสมดำ เขตบางขุนเทียน กับตำบลบางน้ำจืด อำเภอเมือง จังหวัดสมุทรสาคร)
ที่ตั้งของสถานีบางบำหรุห่างจากสถานีบางซ่อนถึง 7 กิโลเมตร เดิมโครงการถูกออกแบบให้รองรับการเดินทางจากชานเมืองเข้าสู่ตัวเมืองอย่างรวดเร็ว แต่เพื่อเป็นการรองรับการขยายตัวของเมือง จึงมีการเพิ่มสถานีพระราม 6และสถานีบางกรวย-กฟผ. ที่ทั้งสองฝั่งของสะพานพระราม 7 ตามข้อเสนอของการไฟฟ้าฝ่ายผลิตแห่งประเทศไทย ปัจจุบันทั้งสองสถานีอยู่ในระหว่างการเตรียมการหาผู้รับเหมาดำเนินการก่อสร้างต่อไป
แผนผังของสถานี

| 0 | 1 | 2 |
| --- | --- | --- |
| G | อาคารผู้โดยสาร | ทางออก 1, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G |  | ราง สายใต้ (พื้นที่เตรียมไว้สำหรับรถไฟความเร็วสูง) |
G: ชานชาลาด้านข้าง, ประตูรถจะเปิดทางด้านซ้าย
| G | ชานชาลา 1 | สายสีแดงอ่อน มุ่งหน้า สถานีตลิ่งชัน |
| G | ชานชาลา 3 | สายใต้  มุ่งหน้า กันตัง, นครศรีธรรมราช, ปาดังเบซาร์, สุไหงโกลก |
G: ชานชาลาเกาะกลาง
| G | ชานชาลา 4 | สายใต้ มุ่งหน้า สถานีกลางกรุงเทพอภิวัฒน์ |
| G | ชานชาลา 2 | สายสีแดงอ่อน มุ่งหน้า สถานีกลางกรุงเทพอภิวัฒน์ |
G: ชานชาลาด้านข้าง, ประตูรถจะเปิดทางด้านซ้าย
| B ทางเดินลอดสถานี  | - | ทางออก 2, ทางเดินลอดสถานีระหว่างชานชาลากับอาคารผู้โดยสาร |
รูปแบบของสถานี

สถานีแห่งนี้เป็นสถานีระดับดินแบบชานชาลาด้านข้าง (side platform station) ผสมเกาะกลาง (island platform station) ขนาดพิเศษยาว 300 เมตร เพื่อรองรับขบวนรถไฟทางไกล ลักษณะโดยรวมแตกต่างจากสถานีหลักหก เนื่องจากมีทางลอดระหว่างอาคารผู้โดยสารและชานชาลาที่ชั้นใต้ดินแทนการสร้างชั้นจำหน่ายบัตรโดยสารคร่อมชานชาลา เนื่องจากติดคานทางพิเศษศรีรัช-วงแหวนรอบนอก
ทางเข้า-ออก

1 (กรุงเทพมหานคร) ซอยเลียบทางรถไฟ, ถนนสิรินธร, เอ็มจี สิรินธร
2 (นนทบุรี) ถนนรุ่งประชา, ถนนเทอดพระเกียรติ (ทางเดินใต้ดิน)
ตารางเวลาการเดินรถ > รถไฟฟ้า

| ปลายทาง> สายนครวิถี.ชานชาลาที่ 1 | ปลายทาง> สายนครวิถี.ชานชาลาที่ 1 | วัน> สายนครวิถี.ชานชาลาที่ 1 | ขบวนแรก> สายนครวิถี.ชานชาลาที่ 1 | ขบวนสุดท้าย> สายนครวิถี.ชานชาลาที่ 1 | สายนครวิถี> ชานชาลาที่ 1 | สายนครวิถี> ชานชาลาที่ 1 |
| --- | --- | --- | --- | --- | --- | --- |
| RW06 | ตลิ่งชัน | จันทร์ - อาทิตย์ | 05:40 | 00:10 |  |  |
ชานชาลาที่ 2
| RW01 RE01 | กรุงเทพอภิวัฒน์ | จันทร์ - อาทิตย์ | 05:34 | 00:04 |  |  |
ตารางเวลาการเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | บางบำหรุ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ดพ43 | กรุงเทพอภิวัฒน์ | 07.30 | 08.43 | สุราษฎร์ธานี | 16.20 |  |
|  | ธ261 | กรุงเทพ (หัวลําโพง) | 09.20 | 09.55 | สวนสนประดิพัทธ์ | 14.00 |  |
|  | ร171 | กรุงเทพอภิวัฒน์ | 15.10 | 13.49 | สุไหงโก-ลก | 10.10 |  |
|  | ดพ31 | กรุงเทพอภิวัฒน์ | 16.50 | 15.25 | ชุมทางหาดใหญ่ | 07.05 |  |
|  | ดพ37 | กรุงเทพอภิวัฒน์ | 16.10 | 15.50 | สุไหงโก-ลก | 10.35 |  |
|  | ร169 | กรุงเทพอภิวัฒน์ | 17.30 | 16.24 | ยะลา | 11.05 |  |
|  | ช355 | กรุงเทพ (หัวลําโพง) | 16.40 | 17.19 | สุพรรณบุรี | 20.04 |  |
|  | ด83 | กรุงเทพอภิวัฒน์ | 18.50 | 17.46 | ตรัง | 08.15 |  |
|  | ร173 | กรุงเทพอภิวัฒน์ | 21.10 | 18.24 | นครศรีธรรมราช | 10.15 | งดเดินรถ |
|  | ร167 | กรุงเทพอภิวัฒน์ | 20.30 | 19.10 | กันตัง | 11.25 |  |
|  | ด85 | กรุงเทพอภิวัฒน์ | 19.50 | 20.11 | นครศรีธรรมราช | 09.40 |  |
|  | ดพ41 | กรุงเทพอภิวัฒน์ | 22.50 | 23.29 | ยะลา | 13.40 | งดเดินรถ |
|  | ดพ39 | กรุงเทพอภิวัฒน์ | 22.50 | 23.29 | สุราษฎร์ธานี | 07.50 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางเวลาการเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | บางบำหรุ | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ร174 | นครศรีธรรมราช | 15.10 | 04.29 | กรุงเทพอภิวัฒน์ | 04.40 | งดเดินรถ |
|  | ร168 | กันตัง | 14.15 | 04.54 | กรุงเทพอภิวัฒน์ | 05.10 |  |
|  | ดพ42 | ยะลา | 15.35 | 05.18 | กรุงเทพอภิวัฒน์ | 06.50 | งดเดินรถ |
|  | ดพ44 | สุราษฎร์ธานี | 18.25 | 05.18 | กรุงเทพอภิวัฒน์ | 03.45 |  |
|  | ด86 | นครศรีธรรมราช | 16.00 | 05.49 | กรุงเทพอภิวัฒน์ | 06.10 |  |
|  | ช356 | สุพรรณบุรี | 04.00 | 07.21 | กรุงเทพ (หัวลําโพง) | 08.05 |  |
|  | ด84 | ตรัง | 17.00 | 07.52 | กรุงเทพอภิวัฒน์ | 07.05 |  |
|  | ร170 | ยะลา | 16.30 | 08.17 | กรุงเทพอภิวัฒน์ | 10.50 |  |
|  | ร172 | สุไหงโก-ลก | 12.10 | 08.34 | กรุงเทพอภิวัฒน์ | 07.30 |  |
|  | ดพ38 | สุไหงโก-ลก | 14.15 | 09.29 | กรุงเทพอภิวัฒน์ | 09.05 |  |
|  | ดพ32 | ชุมทางหาดใหญ่ | 17.45 | 09.50 | กรุงเทพอภิวัฒน์ | 08.10 |  |
|  | ธ262 | สวนสนประดิพัทธ์ | 14.35 | 18.18 | กรุงเทพ (หัวลําโพง) | 19.20 |  |
|  | ดพ40 | สุราษฎร์ธานี | 09.00 | 19.04 | กรุงเทพอภิวัฒน์ | 18.05 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
รถโดยสารประจำทาง > ฝั่งถนนสิรินธร

เส้นทางที่มีรถรองรับวีลแชร์
สถาบันของสหภาพยุโรป

สถาบันของสหภาพยุโรป คือสถาบันหลักจำนวนเจ็ดแห่งซึ่งมีอำนาจตัดสินใจเกี่ยวกับกิจการของสหภาพยุโรปและยูราตอม อยู่ภายใต้สนธิสัญญาสหภาพยุโรปและกฎหมายสหภาพยุโรป ตามมาตรา 13 ของสนธิสัญญาสหภาพยุโรป ดังนี้:
รัฐสภายุโรป(European Parliament)
ที่ประชุมยุโรป (European Council)
คณะมนตรีแห่งสหภาพยุโรป (Council of the European Union)
คณะกรรมาธิการยุโรป (European Commission)
ศาลยุติธรรมแห่งสหภาพยุโรป (Court of Justice of the European Union)
ธนาคารกลางยุโรป (European Central Bank)
ศาลสอบบัญชียุโรป (European Court of Auditors)
| ด ค กสหภาพยุโรป |
| --- | --- | --- |
| รัฐสมาชิก |  กรีซ  โครเอเชีย  เช็กเกีย  ไซปรัส  เดนมาร์ก  เนเธอร์แลนด์  บัลแกเรีย  เบลเยียม  โปรตุเกส  โปแลนด์  ฝรั่งเศส  ฟินแลนด์  มอลตา  เยอรมนี  โรมาเนีย  ลักเซมเบิร์ก  ลัตเวีย  ลิทัวเนีย  สเปน  สโลวาเกีย  สโลวีเนีย  สวีเดน  ออสเตรีย  อิตาลี  เอสโตเนีย  ไอร์แลนด์  ฮังการี  |  |
| องค์กร |  รัฐสภายุโรป  คณะมนตรีแห่งสหภาพยุโรป  คณะมนตรียุโรป  คณะกรรมาธิการยุโรป  ศาลยุติธรรมแห่งสหภาพยุโรป  ธนาคารกลางยุโรป  ศูนย์ควบคุมและป้องกันโรคแห่งยุโรป  สำนักงานผู้อำนวยการใหญ่เพื่อการคุ้มครองพลเมืองยุโรปและปฏิบัติการการช่วยเหลือมนุษยธรรม  |  |
| บทความที่เกี่ยวข้อง |  ประชาคมเศรษฐกิจยุโรป  ธรรมนูญยุโรป  เขตเศรษฐกิจยุโรป  ยูโร  สมาคมการค้าเสรียุโรป  ความตกลงเชงเกน  การรวมกลุ่มในภูมิภาคยุโรป  การขยายสหภาพยุโรป  การสนับสนุนสหภาพยุโรป  ความเคลือบแคลงสหภาพยุโรป  การถอนตัวของสหราชอาณาจักร  |  |
หวยพัฒนา

| --- | --- |
ບໍລິສັດ ລັດ​ວິ​ສາ​ຫະ​ກິດຫວຍພັດທະນາ
ตราสัญลักษณ์
ภาพรวมหน่วยงาน
ก่อตั้ง: 14 ธันวาคม พ.ศ. 2525
ผู้ก่อตั้ง: ไกสอน พมวิหาน
เขตอำนาจ:  ประเทศลาว
สำนักงานใหญ่: อาคารหวยพัฒนา บ้านทุ่งขันธ์คำ เมืองจันทบุรี นครหลวงเวียงจันทน์ ประเทศลาว
ต้นสังกัดหน่วยงาน: กระทรวงการเงิน ประเทศลาว
บริษัทรัฐวิสาหกิจหวยพัฒนา (ลาว: ບໍລິສັດ ລັດ​ວິ​ສາ​ຫະ​ກິດຫວຍພັດທະນາ​) หรือ หวยพัฒนา (ลาว: ຫວຍພັດທະນາ​) เป็นรัฐวิสาหกิจที่ขึ้นตรงกับรัฐบาลลาวผ่านกระทรวงการเงิน มีหน้าที่ในการออกสลากเพื่อนำรายได้เข้ารัฐบาล และสนับสนุนกิจกรรมต่างๆของรัฐ (ลักษณะของหน่วยงานนี้เทียบเท่ากับสำนักงานสลากกินแบ่งรัฐบาลของรัฐบาลไทย)
ประวัติ

หวยพัฒนาเกิดขึ้นพร้อมกับการเปลี่ยนแปลงการปกครองเป็นระบอบสังคมนิยมคอมมิวนิสต์ เพื่อเป็นการระดมทุนเข้ารัฐบาล 
ก่อตั้งในปี พ.ศ. 2525 โดยประธานประเทศลาว ไกสอน พมวิหาน ตามมติสภารัฐมนตรีที่ 347/ปสล. ลงวันที่ 14 ธันวาคม พ.ศ. 2525 ในชื่อ "คณะหวยพัฒนา" ก่อนจะเปลี่ยนมาเป็นชื่อปัจจุบันในปี พ.ศ. 2540 และในปี พ.ศ. 2545 มีการเปิดโอกาสให้เอกชนเข้ามาร่วมจำหน่ายหวยพัฒนาด้วย
ปัจจุบัน บริษัทรัฐวิสาหกิจหวยพัฒนา จัดจำหน่ายสลากหลายรูปแบบ เช่น สลากเลข 5 ตัวในวาระสำคัญ ๆ สลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS รวมถึงให้บริการรับแทงพนันฟุตบอลแบบถูกกฎหมายอีกด้วย ล่าสุด บริษัทรัฐวิสาหกิจหวยพัฒนาได้ยุติการจำหน่ายสลากแบบจดขายในพื้นที่นครหลวงเวียงจันทน์และปริมณฑล เมื่อวันที่ 31 มีนาคม พ.ศ. 2559
เมื่อวันที่ 19 มีนาคม พ.ศ. 2550 มีการเปิดอาคารสำนักงานใหญ่ของบริษัทรัฐวิสาหกิจหวยพัฒนา เป็นอาคารชั้นเดียว 2 หลัง อาคาร 2 ชั้น 1 หลัง และอาคารชั้นเดียวตามแบบสถาปัตยกรรมลาว 1 หลัง ต่อเชื่อมกับอาคารเดิมที่ทำการบูรณะเพื่อใช้เป็นโรงพิมพ์สลาก
การออกสลาก

ปัจจุบัน หวยพัฒนาออกรางวัลทุกวันจันทร์ พุธ และศุกร์ เวลา 20:00 น. มีการถ่ายทอดสดผ่านสถานีวิทยุกระจายเสียงแห่งชาติลาว และ สถานีโทรทัศน์แห่งชาติลาว ช่อง 1 (ทชล.1) โดยรูปแบบการออกรางวัลจะคล้ายคลึงกับการออกรางวัลของสลากกินแบ่งรัฐบาลของไทย ผลการออกรางวัลเลข 3 ตัว และ 2 ตัว ของสลากแบบจดขาย สลากดิจิทัลโดยใช้เครื่องจำหน่ายอัตโนมัติ และสลากแบบ SMS จะใช้เลข 3 และ 2 หลักท้ายของผลรางวัลเลข 4 ตัว มาใช้เป็นผลออกรางวัล
ต่อมาเมื่อวันที่ 15 สิงหาคม 2566 ได้เพิ่มการออกรางวัล ทดลองพิมพ์-แจกจ่าย สินค้าลอตเตอรี่เพิ่ม 12 ราศี และเพิ่มวันรางวัลพิเศษ ทุกวันอังคารและ วันพฤหัสบดี ช่องทางการแจกจ่าย ผ่าน POS และ Application Insee ฮับ ซึ่งเป็นทางเลือกใหม่ของรางวัลผู้โชคดี ตามประกาศของสำนักงาน นายกรัฐมนตรี หมายเลข 973/ฮัสเนีย วันที่ 26 พ.ค. 2023 และข้อ ตกลงรัฐบาล 2/กง วันที่ 26 มิ.ย. 2023
ห้องว่าการสำนักนายกรัฐมนตรี มีคำสั่งเมื่อวันที่ 17 สิงหาคม 2560 ให้บริษัทรัฐวิสาหกิจหวยพัฒนาลดการออกรางวัลเป็นสัปดาห์ละครั้ง ยกเลิกการให้บริการรับแทงพนันฟุตบอลและสลาก SMS รวมถึงป้องปรามการจำหน่ายหวยผิดกฎหมายอีกด้วย
และในปี 2564 สำนักงานรัฐวิสาหกิจหวยพัฒนาได้เปลี่ยนแปลงการออกรางวัล แต่เดิมจะออกเลขท้าย 5 ตัว ให้เพิ่มหลักที่ 6 เป็นรางวัลเลขท้าย 6 ตัว
ซึ่งจะเพิ่มมูลค่ารางวัลมากกว่าเท่าเดิม
หวยนามสัตว์ 4/40

การออกเลขนามสัตว์ จะออกหลังจากเสร็จสิ้นการออกรางวัลใหญ่ ซึ่งมีเลขทั้งหมด 40 เลข โดยให้ซื้อ 3 นามสัตว์ โดยสามารถถูกตำแหน่งไหนก็ได้ ปัจจุบันในปี 2023 เป็นต้นมาได้เพิ่มจำนวนรางวัลเป็น 4 นามสัตว์ จึงเรียกชื่อใหม่ว่า หวยตำราฝัน 4/40
แหล่งข้อมูล

บริษัทรัฐวิสาหกิจหวยพัฒนา
หวยพัฒนา ที่เฟซบุ๊ก
ถ่ายทอดสดหวยลาว